bavarian-nlp/barwiki-20250901 huggingface dataset:
Veigal

Veigal oda Veigerl (dt. "Veilchen", engl./lat. "viola") is a Goddung vo Bleamal Pflanzna aus da Famij vo de Veigalgwächs (Violaceae). Bekannte Oartn san as Stiafmuaddal, as Hornveigal und as Duftveigal. As Duftveigal wead im Boarischn aa nua Veigal gnennt. Veigal gibts iwaroi af da Wejd in Regiona mid an gmäsigtn Klima.
Oartnvuifoit.
Es gibt umara 500 Oartn vo de Veigal.
Nutzung.
Ois Goartnpflanzna.
Veigal san a recht beliabte Beetpflanzna fian Goartn, fian Park und fian Friedhof.
Ois Heilkraidl.
Veigal worn lange Zeid a wichtigs Heilkraidl. Heit weans nua no in da Aromatherapie vawendt.
In da Kuchl.
Veigalbladdln wean zua Dekoration vawendt, Veigalessenzn ois Gschmovasteaka.
In da Kosmetik.
Duftveigal wean in da Kosmetik vawendt. Heit olladings oft duach an synthetischn Veigalduft dasetzt.
Varanger

Varanger is de Gengd im aißasdn Noadostn vo Norwegn. Se bstähd aus da Varanger-Hoibinsl, om Varangerfjord und dessn sidlichm Ufastreifn (Sør-Varanger) und ghead zua Provinz Finnmark (Finnmark fylkeskommune).
Gressare Orte san: Berlevåg, Vardø, Vadsø (Haptstod vo da Finnmark) und Kirkenes. De Hapteaweabszweige san heit de Fischarei und da Tourismus. De Gwinnung vo Eisnerz in ana Gruam bei Kirkenes (Bjørnevatn) is im Joar 1996 eihgstejd, owa inzwischn wieda afgnumma worn. Kirkenes is da neadliche Wendepunkt vo de Hurtigruten-Schiff. 
A Tei vo da Hoibinsl ghead zum Varangerhalvøya-Nationoipark.
Effektivitet

Effektivitet oda Wiaksamkeit (dt. "Effektivität", engl. "effectiveness") moant de Fehigkeit, a gwinschte Wiakung z dazuin. Es ko ois Vahäitnis vo Eagebnis und Zui definiad wean.
Im Oidog wead des oft mid Effizienz vawexlt. Effizienz moant owa dageng de Wiatschoftlichkeit, as Vahäitnis vo Eagebnis und Afwand, vo Kostn und Nutzn.
formula_1 →→→ formula_2
Da Drucker Peter hod des so afn Punkt brocht:
Meidlinga L

Des Meidlinga L () is a gaunz a tüpische Oat, des „L“ zum Aussprechn (De G'studiatn sogn, es is a lateraler apikal-dentaler Konsonant). Des L haasst aso, wäu angeblich bsundas de Hackla ausn zwölften Wiener Gemeindebezirk Meidling so ren tan. 
Von wo des des heakummt.
Vüle maanan, doss des Meidlinga L in da easchtn Hööftn vom 19. Joahhundat aus Behman und Mähren duach de zuagrastn tschechischn Dienstboten/Dienstmenscha, Haundweaka und Hackla fir de Ziaglprodukziaun (Ziaglbehm) nach Wean kumman waa. Und de haum si hauptsächlich im 10.Hieb (Favoriten) aug'suiedlt, wäu jo aa duatn de Wienerberger Ziegelfabrik dahaam woa. Warum ma ned von an „Favoritner L“, sundan von an „Meidlinger L“ red, is meglichaweis wegn dem, doss si Meidling grod aso wia da Nochbanbeziak Favoritn zu an tüpischn Hacklabeziak entwicklt hod, und im nauman „Meidling“ des L, um des wos do geht, scho drinsteckn tuat, wos jo bei „Favoritn“ ned da Foi is. 
Oba, doss des wiaklich de Heakunft is, is ned bsundas woahscheinlich. De Sprochkapazunda sogn jo „Wiener Vorstadt-L“ dazua, und noch denan is jo des „L“ (etwa [ɫ]) bei da mittlbairischen L-Vokalisierung zeascht amoi vaschwundn, und is eascht nochand untar an gwissn hochsprachlichn Eifluss wieda dazuakumman (oba daunn ois a postdentales L, wöchanwes gaunz oigemein in de estlichn mittelbairischn Mundoatn im Anlaut so gred wiad)
Des tschechische L is fost a so wia des standarddeutsche (ma sogt „mittleres L“ dazua). Nach E. Kranzmayer is des Wiener ɫ „postdental in bestimmten Gesellschaftsschichten“.
Iwrigens.
Des Meidlinger L güüt in Wien oisa Schibboleth, an dem mar an Hackla aus da Oaweitaklass sofuat dakennt.
Elon Musk

Da Elon Reeve Musk (* 28. Juni 1971 z Pretoria, Sidafrika) is a amerikanischa Tycoon, Investor, Ingenieur und Eafinda. Ea hod drei Stootsbiagaschoftn. Ea is in Sidafrika geboan, hod a kanadische Muada und lebt in da USA.
Bekannt worn is a voa oim duach de Grindung vom Bezoihsystem PayPal, vo da Elektroautofirma Tesla und vo da privatn Raumfoartsfirma SpaceX.
Anno 2017 gheat da Musk zua de 80 reichstn Leit auf da Wejd. und im Dezemba 2016 wor a de Nummara 21 in da Forbes-Listn vo de mächtigsten Leit vo da Wejd.
De Visiona vom Elon Musk.
En Musk treibt de Vision, de Wejd und de Menschheit z vaendan. Dozua gheat da Kampf gega de Globale Erwärmung und fia eaneiabore Energien. Weidas mecht a des Risiko minimian, dass de Menschheit ausstiabt, indem da Mensch aa andare Planetn bsiedlt. Dazua ghearat, so glaabt am, de Kolonialisierung vom Mars.
Woidhausn im Strudngau

Woidhausn im Strudngau (amtli. "Waldhausen im Strudengau") is a Marktgmoa im Bezirk Perg im Untan Müüviadl in Obaöstareich mit Eihwohnan (Stand ).
Des zuaständige Beziaksgericht liegt in Perg. 
Gmoagliedarung.
Im Gebiet vo da Gmoa lieng 8 Ortschoftn (in Klamman de Eihwohna):
Stopselclub

A Stopselclub oda Stopslclub is a gselliga Vaein, von dem de Mitglieda oiwai an Stopsl dabai hom miassn. Wenn si zwoa Vaeinsmitglieda dreffan, konn oana den andern auffoadern, sein Stopsl zm zoign. Fois a Mitglied den Stopsl ned zoagn konn, zum Beischbui weil an dahoam vagessn hod, dann muas des vagessliche Mitglied a gloane Gejdstrof zoin. De Straf wern oft vawendt, das beim nextn Vaeinstreffa des Bier fia de andern Vaeinsmitglieda zoid werd. Stopslclubs gibts mindestens seit da Mitt vom zwanzigsdn Jorhundert in Bayern. Diawegns hejfan Stopslclubs aa wohltätige Sachan.
Gschriemstaa

Da Gschriemstaa (dt. "Geschriebenstein", ungarisch: "Írott-kő") is da hexte Beag voum Burgnlaund und vo Westungarn. 884 m is a in Ungarn hoch, in Estreich 879 m. Da Güpfe liegt ziemle genau an da Stootsgrenz, neadlich vo Rechnitz. Ea ghead zun Günsa Gebiag uns is da estlichste Auslaifa vo de Oipn. 
Naum.
Dea Naum kummt dohea, wei des amoi de niedagschriebane Grenz zwischn de Odlsfamülien vo dena Esterházys im Noadn und dena Batthyánys im Sidn woa.
Natuapark Gschriemstaa.
Des Gebiet is da easchte Natuapark zwischen Estreich und Ungarn, wo iwa de Stootsgrenz gähd.
Ana Navarro

D Ana Navarro Flores (geboan: 28. Dezember, 1971 z Chinandega in Nicaragua) is a amerikanische Politikberaterin ("strategist", Strategieberaterin) und CNN-Kommentatorin. Sie lebt in Miami und is Mitglied vo da Republikanischn Partei owa a massive Kritikarin vom Donald Trump ("Trump is embarrassing, shameful, disgusting", "a crazy, lunatic 70-year-old man-baby").
Tesla

Tesla, Inc. (friaa Tesla Motors) is a amerikanischa Autobaua, Energiespeichafirma und Produzent vo Solartechnik mid Sitz z Palo Alto, Kalifornia. 
De Firma is uaspringle 2003 vom Martin Eberhard und im Mark Tarpenning grindt worn. Owa eascht wia da Elon Musk 2004 dazuakema is und de Leitung iwanumma ho, is affe ganga.
2008 ho Tesla en easchtn Elektro-Spoatwong aussabrocht, en "Tesla Roadster", und hod so a broade Effentlichkeit af si afmeaksam gmocht. As zwoate Auto wor as "Tesla Model S", as easchte Elektroauto in da Luxusklass. As Model S wor 2015 und 2016 as wejtweit moastvakaufte Elektroauto in dea Klass.
Tesla is nochn estreichisch-amerikanischn Ingenieur und Afinda Nikola Tesla gnennt worn. Da Roadster nutzt an Wexlstrommotor, wo vom Entwuaf vo 1882 vom Nikola Tesla obkupfad is.
Josef Hader

Da Hader Josef (* 14. Feba 1962 z Woidhausn im Strudngau, Obaestreich) is a estreichischa Kabarettist, Schauspüla, Autor und Fümregisseur.
Da Hader gheat zua de populärstn Kabarettistn vo Estreich und is oana vo de afoigreichstn Drahbuachautorn vom Laund.
Ea lebt z Wean, hod zwoa Buama und is mit da Schauspülarin Pia Hierzegger zamm.
Kabarett-Programm.
ois Soloprogramm
Ochsensepp

Da Ochsensepp, biagali: Müller Josef (* 27. Meaz 1898 z Stoawiesn (Obafrangn); † 12. Septemba 1979 z Minga) woa in da Weimara Republik Obgoadneta vo da Bayerischn Voikspartei und noch 1945 da easchde Voasitznde vo da CSU.
Da Müller wor a Bauanbua. Scho in seina Schuizeit hod a ois Fuahrknecht gorwadt. Desweng homs eam Ochsenseppl gnennt.
Rother Hof (Favoritn)

Da Rote Hof, uaschprüngli Rother Hof, woa'r a Freihof und ans von de wenich'n Häusa, de wo auf'n Gebiet vom heitich'n 10. Weana Beziak Favoritn scho vua seina Gründung 1874 bestaund'n hau'm. Nåch eahm is 1875 de Rotenhofgåss'n benaunnt wua'n. Da Rothe Hof is duat'n g'staund'n, wo jetzt'n des Haus Buchengåss'n 67 is.
G'schicht'.
Da Wienerberg woa'r im 18. und zum Beginn vom 19. Joahrhundat no beinåh unvabaut.Nua gaunz wenich Bauweak', de wo meist'ns mit da Ziag'lfabrekateaun z'tuan g'håbt haum, woa'n doda zum find'n.
1802 håt da Baumasta Alois Göll aun da oid'n "Favoriten Landstraß" a Grundstückl kauft, duat'n, wo heit de Westseit'n vom Reumannplatz is und owe bis aun de heitiche Quellenstråß'n. 1803 håt da Göll a Ziag'lgrua'n und an Ziag'lof'n aufg'måcht und im Nord'n davaun a Wohnhaus. Da Felix Czeike schreibt zwoa'r in sein "Historischen Lexikon Wien", da Rothe Hof warat aus an kaisalich'n Jågdschloss entstaund'n, owa des is a Legend ohne jed'n historisch'n Nåchweis.
Da uasprüngliche Rothe Hof woa rund 18 m braad mit an Stockweak, da Eigaung woa nåch Nord'n in Richtung Wean ausg'richt'. Im Kölla und im Goat'n is a Gåsthaus g'füaht wua'n.
1810 håt da Göll sein Besitz aunan Reichsgråf'n Franz Simon von Pfaffenhofen vakauft. Dea håt de Ziag'lprodukteaun auflåss'n und des Haus in an Meierhof füa sein Besitz voa da Lina ausbaut. Seit dera Zeit is da Nauman "Rother Hof" oder "Rothenhof" üwaliefat. Da Nauman is woahscheinlich z'weg'n de rot'n Ziag'lmauan entstaund'n. Auf da Nordwaund von dem Haus woa da easchte bekaunnte Justierungspunkt füa de Fernrohr' von da oid'n Weana Uneveasetätssternwart'n.
Eascht 1871 is a Nåchbahaus baut wua'n. Nåch da Beziaksgründung von Favoritn woa da Rothe Hof da Staunduat von da Städtisch'n Feiawehr. Daunn is in dera Geg'nd rundumadum imma weida baut wua'n, bis um 1900 nua de hiniche und schäwiche Vuadafront vom Haus in de Foahrbauhn von da Buchengåss'n eineg'staund'n is. 1903 san daunn de letzt'n Rest vom Rothen Hof ohg'riss'n wua'n.
Roger Whittaker

Da Roger Whittaker (* 22. Meaz 1936 z Nairobi, Kenia; † 13. Septemba 2023 z Südfrankreich) woar a britischer Sänga, Liadamocha und Kunstpfeifer. Er is unter andam in Großbritannien, in de USA, in Kanada, Südafrika und Deitschland erfolgreich gwen.
Z Deutschland hobms an Whittaker seit 1976 bsunders weng sane Schlager af Deitsch kennt, aa wenn er sejwa koa Deitsch ned gredt hod.
Dättlikon

Dättlikon is a politische Gmoa im Beziak Winterthur im Kanton Zürich in da Schweiz.
Eadkunde.
Dättlikon liegd af oin noch Sidn im exponierte Terrasse vam Irchel. De Nochboagmoana vo Dättlikon san: im Noadn Buch am Irchel, im Ostn Neftenbach, im Sidn Pfungen und Embrach und im Westn Freienstein-Teufen. Zua da Gmoa ghead aa noch da Siedlungn Böckli, Deller und Blumetshalden an der Töss, wo in da 1970er nei entstandn sind.
Gschicht.
Dättlikon is ois "Tetelinkhoven" im Joar 1241 easchtmois uakundli eawähnt worn.
Lewaknedl

A Lewaknedl is a Knedl fo da Lewa.
Da Lewaknedl is z England zerscht afkemma gwen. Afda Lewapattie fo oi englische Bolidika sans zerschtmois gessn woan.
Rezeptur.
A Lewa vom Rindviech oda fo da Sau, a bo dasuffane Semmen, oa Oa odara zwoa, woika. Pädasi und wiazn. Dano in an Lewastrumpf neidrugga.
Etz in da Bria kechln lossn, bis se da Lewastrumpf afglest hod.
PayPal

PayPal [] () (af Boarisch weatlich "Zoispezl", assoziad vo "pen pal, Briafspezl") is a wejdweit eafoigreichs Online-Zoisystem mit Sitz z San José, Kalifornien, USA.
Paypal is 1998 grindt und 2002 an Ebay vakafft worn.
2015 hod Ebay Paypal ausgliedat und a oagne Firma draus gmocht. Seitdem wean de Aktien an da NASDAQ ghandlt. De Firma gheat zua de S&amp;P 500 und dasetzt de ehemolige Muada eBay im S&amp;P 100
Seit 2019 konn ma in Online Casinos Paypal nimma zum Zoin nutzn.'s existian oierdings Online-Casinos bei dane ma fiktivs Schbuigejd, mid echtem Gejd üba Paypoi eawerbn konn. Do 's si bei Schbuigejd grod um fiktivs Gejd handelt und aa koa Aaszoiunga meglich san, hod Paypoi do de Bezoiungsmöglichkeit, üba ihre Plattfoam, ned aasgschlossn.
Quargl

A Quargl is a Blauschimmekaas, dea wos aus Mogamüch gmocht wiad. Ea is bekaunnt fia sein stoakn Gruch und a traditionölla Teu vo da estarreichischen und bayrischn Kuchl. 
De Urfuam vo olle Quargln is da Oimütza Quargl (cs: "olomoucké tvarůžky", foiweis aa "olomoucké syrečky" oda "olomoucké tvargle") aus Tschechien De traditionölle Region, woar a sein Uasprung seidn 15 Jhdt hod, is de historische mährische Laundschoft Hana. Heidzdog kummt da Großteu vo da Produktion aus da Stod Lostiče, wo de Firma A.W. in Quargl seid 1876 heastööd. Da Oimütza Quargl is dar anziche origineu tschechische Kaas, und is ois suicha a vo da EU gschitzte Moakn.
S&amp;P 500

Da S&amp;P 500 (Standard &amp; Poor’s 500) is a Aktienindex, wo de Aktien vo de 500 greßten beasnnotiatn amerikanischen Untanehman umfosst. Da S&amp;P 500 orientiat se noch da Moarktkapitalisierung und gheat zua de wichtigstn Aktienindizes vo da Wejt.
Da S&amp;P 100 umfosst de Aktien vo de 100 greßtn Untanehman vom S&amp;P 500.
Komponenten.
schaug: S&amp;P 500 Komponentn
Volksschule Bernhardstal

De Volksschule Bernhardtstal is a Voiksschui im 10. Weana Beziak Favoritn.
De Voiksschui in da Quellenstråß'n 142 aun da'r Eck'n Bernhardtstalgåss'n/Sonnleithnergåss'n is 1903 ois a freistehata Ständabau mit an daneb'ng'leganan Schuigoat'n baut wua'n und zagt aun da Fassad a scheens secessionistisches Reliefdekor in da'r Oat von da Weana Secession und steht unta Denkmoischutz.
De Schui is seit 2014 füa de eascht'n Klass'n a Gaunztågsschui und håt füa'r ålle zua Zeit 23 Klass'n a Nåchmittågsbetreuung.
Bis zum Joahr 2020 wiad de Schui um 14 Klass'n von jetzt'n ~500 auf ~850 Schüla vagressat. De zusätzlich'n Klass'nzimma, a technischa Weakraum und a Gymnastiksoi wea'n in an Zuabau untabråcht.
Da Nauman Bernhardtstal erinnat aun an ehemålich'n Vuaruat von Wean, dea wo bei dar Eascht'n Weana Tiaknbelogarung (1683) zastöat wura'n is.
Prinz Karl von Bayern

Da Prinz Karl Theodor Maximilian August Prinz von Bayern (* 7. Jule 1795 in Manheim in da Kuapfoiz; † 16. August 1875 in Tegernsee) wa Genaroifäidmaschal und Reichsrod vo da Boarischn Krona. Ea wa ais letzta Bundesfäidhea da Oberbefäishaba vo da boarischen Armee und da ibrign siddeitschn Bundeskontingenta (Westdeitsche Armee) im (Preissisch-)Deitschn Kriag vo 1866.
Reichsrat (Bayern)

De Kamma da Reichsrät is im Zwoakammasistem vo de Boarischen Landständ noch da Boarischn Vofassung vo 1818 de easte Kamma. 
Sie is dem britischen Obahaus nochempfundn woan. Sie soiddad zwischam Kine und da Kamma vo de Abgeordnedn a Vomittlaroin einemma und hod rein foamäi de gleichn Recht ghobt wia die zwoate Kamma. De Midglida vo da Erschtn Kamma vom Bayerischen Landdog han aus´m Kreis vo de adligen Herrn und da hoa Geistlichkeit, danem ham a bor af Lemszeid eanannte Midglieda dazua ghead. De ham den Titl „Reichsrat der Krone Bayern“ gfiad.
De Sitzunga vom Reichsrat warn geheim. A deshoib is da Reichsrat vo de Leid kam bekannt gwen. Die neiane Foaschung moand, dass de Macht vo da Reichsratskammer de vo da Abgeordnetenkammer vom Landdog ibadroffa hod.
Midglida vom Reichsrod, Im Jor 1917.
Die foigade Listn zoigt beischpuielhaft an Ibabligg iba´d Midglida vo damois.
Billetttoschn

De Billetttoschn oda aa Tickettoschn (dt.: Billetttasche oda Tickettasche) af da rechtn Seitn vom oa- oda zwoareihign Sakko, ogeordnt iwa da normoin Sakkotoschn, is uaspringli zum Vastaun vo längan Stroßnboh- oda Theatakoartn gnutzt worn und is heit eha sejtn. Se valeiht'm Jackett oda Montl a spoatli-elegante Notn und kummt voa oim bei englischn Modejn voa.
Meserete Kristos College

As Meserete Kristos College is de Ausbuidungsstätte vo da Meserete-Kristos-Kiach. Es is im Untagrund im Joar 1983 entstondn. Offiziej is's im Jenna 1994 grindt worn. Da easchte Leahgong hod bloß 13 Studentn umfosst; heit san's 174. As College befindt se in Debre Zeit.
Eiropastroß 15

De Europastroß 15 (E 15), (dt.: Europastraße 15) is a eiropäische Feanvabindung vo Inverness in Schottland iwa England und Frankreich noch Algeciras in Spanien. Se is 3610 km long.
Valaf.
De E 15 hod zwischn Dover und Calais a Luckn, de mid Fährvabindunga iwa'n Ärmlkanoi iwabruckt wead. Da Eirotunnl mid'm Eirotunnl Shuttle biat a oitanative Vabindung iwa Folkestone.
Västernorrlands län

Västernorrlands län is a Provinz "(län)" in Schwedn.
Geografie.
As Territorium vo Västernorrlands län mocht uma 5,1 % vo da Fläch vom schwedischn Stootsgebiet aus. Es umfosst de historische Provinz Medelpad, den iwawiengdn Tei vo Ångermanland und kloanare Tei vo Hälsingland und Jämtland.
Bevejkarung.
Da Ontei on da Gsomtbevejkarung vo Schwedn betrogt 2,7 %.
Gmoana und Orte.
Gmoana.
Västernorrlands län bsteht aus siem Gmoana (schwedisch: "kommun").
Woppn.
As Woppn Västernorrlands setzt se aus de Woppn vo de Landschoftn Ångermanland und Medelpad zammen.
"Siehe auch": Liste der touristischen Routen in Schweden
Pölzerhof

Da Pölzerhof is a denkmoig'schützta Gemeindebau im 10. Weana Beziak Favoritn, dea wo 1926/27 baut wua'n is. Da Pölzerhof liegt aun da Dampfgåss'n 35-37 zwisch'n da Neilreichgåss'n und da Hasengåss'n. Glei geg'nüwa is da Waldmüllerpark.
Eascht nåch'n Zweit'n Wödkriag is a nåch'n sozeäudemokratisch'n Politika Johann "Schani" Pölzer (* 30. Jänna 1872 in Starý Petřín/Altpetrein, heit in Tschechien; † 21. Februar 1934 in Wean) benaunnt wua'n.
Da Bau.
Da Pölzerhof håt 103 Wauhnungan rund um an klanan Innanhof. Ea håt schmåle Eaka und an zwaafoabig'n Vaputz. Da hoche Eigaungsbereich zagt a Spitzgieb'ldåch in de Dampfgåss'n, über dem a Relief mit'n Weana Wåpp'n is. In da Eifoaht drinnan is a Gedenktåfe mit an Porträtrelief vom Johann Pölzer zum sehg'n.
Auf da Seit'n zua Hasengåss'n liegt in da Mitt'n a niadricha Teul, in dem uasprünglich a'n Oawatabibliothek drin woa. Heut is duat'n da Varaustoitungsraum "Waldmüllerzentrum" füa'r Ausstöllungan und Konzeat'. Daneb'n is a Filiale von de Städtisch'n Büchereien untabråcht und a Kindagoat'n is aa im Hof.
Cellino San Marco

Cellino San Marco is a Gmoa mid Eihwohna (Stond: ) in da Provinz Brindisi, Region Apulien.
De Nochboaorte vo Cellino San Marco san: Brindisi, Campi Salentina (LE), Guagnano (LE), San Donaci, San Pietro Vernotico und Squinzano (LE).
Demografie.
Cellino San Marco zejt 2541 Privathaushoite. Zwischn 1991 und 2001 is de Eihwohnazoih vo 7367 af 6818 gfoin. Des entspricht ana prozentuoin Obnohm vo 7,5 %.
Provinz Lecce

De Provinz Lecce (ital.: Provincia di Lecce) is a italienische Provinz vo da Region Apulien. De Provinz liegt af da Hoibinsl Salento, iah Haptstod is Lecce.
Se hod Eihwohna (Stond: ) in 97 Gmoana af ana Fläch vo 2759,40 km².
Melissano

Melissano is a sidostitalienische Stod in Apulien.
Geografie.
De Gmoa hod Eihwohna (Stond: ). Se liegt in da Provinz Lecce, uma 43 Kilometa sidsidwestli vo Lecce im sidlichn Salento. De kiazaste Vabindung zum Middlmeea (Golf vo Tarent) betrogt ocht Kilometa in westlicha Richtung.
Gschicht.
De ejdaste schriftliche Eawähnung vo da Ortschoft stommt vo 1269. Melissano hod bis zum Ofong vom 19. Joarhundad weniga ois 500 Eihwohna ghod. Donn hod a kloane Bliah ogfongt. Seit 2003 fiaht da Ort an Titl "città" (Stod).
Vakeah.
Duach de Gmoa fiaht de "Strada Statale 274 Salentina Meridionale" vo Gallipoli (Golf vo Tarent) noch Santa Maria di Leuca (Ortstei vo Castrignano del Capo am Ionischn Meea). 
Da Bohhof vo Melissano liegt on da Bohstreckn Casarano–Gallipoli.
Gmoapartnaschoften.
Melissano untahoit seit 2000 a Partnaschoft mid da poinischn Gmoa Ogrodzieniec in da Woiwodschoft Schlesien und a innaitalienische Partnaschoft mid da Gmoa Verghereto in da Provinz Forlì-Cesena.
Hendlkreiz

Da Büidstock Hendlkreiz, aa Magere Henn' g'hass'n, is a denkmoig'schützte Büidsäul'n bei da Laaer-Berg-Stråß'n 100, aum Ruck'n vom Laaer Berg, im 10. Weana Beziak Favoritn, im Beziaksteu Oberlaa. De uasprüngliche Säul'n is 1548 ois Grenzstaa von an gewiss'n Max Beck aus Leopoldsdorf då hea g'stöit wua'n. De Reliefs aum Tabernak'laufsåtz san stoak vawittat.
Legend' und Wiaklichkeit.
Obwoi da Aunlåß und de Zeit von da Errichtung und aa de Funkteaun guat belegt san, håt si z'wengan hiesich'n Fluanauman „Magere Henn'" a Såge mit'n in da Weana Geg'n net gråd söitanan Tiak'nmotiv büid't. Danåch warat wäahrend da Eascht'n Weana Tiaknbelogarung (1529) dem Aufüahra von ana duat'n lågand'n Tiaknschoa des eahm seaviarte Hendl vom Tölla g'schos­s'n wua'n. In ana'r aundan Veaseaun is eahm beim Hendl-Ess'n da Schädl ohg'schoss'n wua'n.
A neichare G'schicht' wiad olladings aa no aus da Napoleaunisch'n Zeit von 1809 dazöiht. De Bauan hättat'n daumois in Napoleon, wia'r a doda Råst g'måcht håt, a gaunz a mågare Henn zum Ess'n vuag'setzt.
Da Riadnauman söwa diaftat owa meah'r auf de schlechte Qualatät von da duatich'n Ead'n hideit'n, de wo zwoa mit iah'n Lahm fia de Ziag'lprodukteaun seah guat woa'r, ois Åckalaund owa vüi wenicha. In ana Uakund vom Stift Altenburg aus'n 16. Joahrhundat is zum les'n:
"Grundtackher bey laaerweg gegen Magerhenn …"
Magnificent Seven

De Magnificent Seven – zu Deitsch: "die glorreichen Sieben" oda "die großartigen Sieben" – san siem grouße kommerzieje Londona Friedhäf aus'm 19. Joarhundad. Iahr'n Nam hom de Friedhäf weng iahra afwending londschoftlichn und architektonischn Gstoitung in vaschiedna Stuirichtunga dahoitn.
Hintagrund.
Bis in de Middn vom 19. Joahrhundad hom de Beerdigunga in London af Kiachhäf stottgfundn, donem hom oanige Hospitäla und ondane Institutiona iahre eingna Begräbnisstättn ghod. Middlawei woa owa de Bevejkarungszoih vo London vo oana Million af iwa 2,3 Milliona ogstieng. De houch Bevejkarungsdichtn hod zamm mid da houchn Steablichkeitsrate zu katastrophoin hygienischn Zuaständ in da Haptstod gfiaht, do ned meah ausreichnd Blotz fia de Bestottung vo de Doudn voahondn woa. Iwaroi, wo no a weng Blotz zwischn de Haisa woa, san schlecht gfiahte Kloanstfriedhäf entstondn, af dena zum Tei illegoie Begräbnisse stottgfundn hom, monche Leichnom san nua notdiaftig vaschoarrt und dossejbe Grob monchmoi scho noch wening Monatn nei belegt worn. Vo dena Gräba is a uibla Gstonk ausgonga, außadem hom's dozua beitrong, doss se imma wieda neie Epidemien ausbroatn hom kenna, de wiedarum zu om Ostieg vo Doudesfäjn gfiaht hom.
De af Daua unhoitboan Zuaständ hod de Eihrichtung vo neie Friedhäf außahoib vo da Stod nedig gmocht. Af da Grundlog vom entsprechndn Act of Parliament ("Public Cemeteries Act of 1832") is zwischn 1832 und 1841 privat gfiahte Untanehmen de Ealaubnis dozua eateit worn. In da Foig hom se Friedhofsuntanehmen wia de "London Cemetery Company" grindt, de rund um London Ländarein afkafft und duat a greglte Bestottungskuitua etabliat hom.
De „Magnificent Seven“ san:
Vortex cordis

Da Vortex cordis ("Herzwirbel") is a Heazmusklstruktua on da Heazspitz ("Apex cordis"). Se entsteht duach's Umbiang vo de owaflächlichn subepikardialn Musklzig in de subendokardiale innare Musklschicht. Ea kunnt a wichtige Roin bei da Defibrillation und da Wiedaaktiviarung vom Heazmuskl spuin.
Mortuarium (Nekrolog)

As Mortuarium is in Klästan a Doudnbuach bzw. a Nekrolog. In dem Vazeichnis wean de vastoamna Ordnsleit vo om bstimmtn Ordn afgfiaht. De Nama wean reglmäßig im Rohma vo da klästalichn Liturgie valesn. So is in vuin Kapuzinaklästan a Buach voa'm Chor mid'm aktuejn Datum geäffnt, wos olle Nama vo de Kapuzina afzoagt, de on deem Dog gstorm san.
Wenkersätz af Deitsch

De Wenkersätz, dt. Wenkersätze, is a Bstandtoal von an Sprochfoaschungsprojekt. Da Sprochfoascha Georg Wenker hod zwischn 1876 und 1887 an Deitschn Sprochatlas vafosst. Dazua hot a unta andam viazg Sätz in oin Schuin im domolign Reich afschreim lossn. Spoda san de Sätz aa im deitschn Sprochraum außahoib vom Reich vawendt und iwasetzt worn.
Wenkersätz.
Schreibweis wia im Wenkerbogn:
Hoidal

A Hoidal oda Reißnogl (dt. "Reißzwecke", engl. "drawing pin, push pin") is wia da Nam scho sogt, wos zun Hoidn. Es is a giezegloana Nogl midan groussn Schädl odara Kobf.
Fira Hoidal brauchts koan Homma, des dadruggsd mim Daam. Inz Hoiz ei gäds so schee, do hosd as Hoidal schnej neidruggd. Im Bedon druggsd und druggsd und druggsd, bis s Hoidal hie is. Und wens ned hie is, foids da owe des Glump und du gfinsdas easchd, wenst boafuasse neidren bisd.